Σταύρος Νικολακάκος

Ο Σταύρος Νικολακάκος (Πειραιάς, 1942 - Νίκαια, 2024) ήταν διακεκριμένος ποδοσφαιριστής και προπονητής. Αγωνίστηκε τη δεκαετία του '60 και του '70 σε επίπεδο Α' Εθνικής και Β' Εθνικής κατηγορίας.

 Βιογραφικό 
 Ποδοσφαιρική σταδιοδρομία 
Ο Μανιάτης στην καταγωγή και μεγαλωμένος στη Νίκαια του Πειραιά Σταύρος Νικολακάκος ξεκίνησε το ποδόσφαιρο από την Σπίθα Νίκαιας και κατόπιν αποκτήθηκε από τον Ολυμπιακό, αποτελώντας αναπληρωματικό στέλεχος της περίφημης ομάδας των Μπέμπηδων, χωρίς όμως να αγωνιστεί σε επίσημο αγώνα.Η Α΄ Εθνική και οι Μπέμπηδες του Ολυμπιακού biancorossi1925.blogspot.com 

Το 1962 μεταπήδησε στην Προοδευτική,ΓΙΑ ΘΥΜΗΣΟΥ tanea.gr με τη φανέλα της οποίας διακρίθηκε αγωνιζόμενος σε Α' Εθνική και Β' Εθνική επί σειρά ετών μέχρι και το 1974, έχοντας συμπαίκτες μεγάλα ονόματα της εποχής όπως οι Τάκης Οικονομόπουλος, Γιάννης Φραντζής, Γιώργος Γρυπαίος, Παναγιώτης Σκούφος, Στέλιος Μπέσης, Διονύσης Σπετσαρίας, Φώτης Μπαλόπουλος, Σταμάτης Βουρδαμής, Λάκης Γκλέζος, Σπύρος Καλής, Αντώνης Τζανετουλάκος, Μίλτος Βρεκούσης κ.α. και καταγράφοντας συνολικά 278 συμμετοχές σε αγώνες πρωταθλημάτων. Αποτέλεσε σημαντικό στέλεχος της ομάδας την περίοδο 1964-65 που τερμάτισε 4η στο πρωτάθλημα της Α' Εθνικής, καταγράφοντας 27 συμμετοχές και 3 τέρματα και που έφτασε μέχρι την ημιτελική φάση στο κύπελλο Ελλάδας.Η μεγάλη ομάδα της Προοδευτικής (1964/65) stokegeo.wordpress.com 

Το 1974 αποδεσμεύτηκε από την Προοδευτικήεφ. Αθλητική Ηχώ, 13 Σεπτεμβρίου 1974 και ακολούθως τη σεζόν 1974-75 αγωνίστηκε στην Β' Εθνική με τα χρώματα του Α.Ο. Σύρου. Το 1975 μεταγράφηκε στον Ατρόμητο Πειραιώς,εφ. Αθλητική Ηχώ, 23 Αυγούστου 1975 με τη φανέλα του οποίου και τερμάτισε την καριέρα του αγωνιζόμενος στην Β' Εθνική, με συμπαίκτες σημαντικούς ποδοσφαιριστές όπως οι Χρήστος Χατζησκουλίδης, Δημήτρης Μύλλερ, κ.α. Ποδοσφαιριστές υπήρξαν επίσης και οι αδερφοί του Παναγιώτης και Γιώργος με καριέρα στην Προοδευτική, στην ΑΕΛ, στην Α.Ε. Νίκαιας κ.α."Π. Νικολακάκος: Συζητώ ακόμα προτάσεις", συνέντευξη και αφιέρωμα στον Παναγιώτη Νικολακάκο, εφ. Αθλητική Ηχώ, 9/8/1972, σελ. 2

 Προπονητική σταδιοδρομία 
Με το τέλος της ποδοσφαιρικής του καριέρας ασχολήθηκε ως προπονητής. Αποτέλεσε προπονητής των Χαλκηδόνα,εφ. Αθλητική Ηχώ, 30 Αυγούστου 1979 Πειραϊκή,εφ. Αθλητική Ηχώ, 6 Ιανουαρίου 1983 Α.Ο. Μάνης Πειραιά κ.α. 

Επίσης δραστηριοποιείται με τον Σύλλογο Βετεράνων Ποδοσφαιριστών Προοδευτικής, του οποίου αποτέλεσε και ιδρυτικό μέλος με την ίδρυσή του το 1994.

 Παραπομπές 

 Πηγές 
 εφ. Αθλητική Ηχώ, 28 Μαΐου 1972
 εφ. Αθλητική Ηχώ, 6 Αυγούστου 1974
 εφ. Αθλητική Ηχώ, 13 Σεπτεμβρίου 1974

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ατρόμητου Πειραιώς